Изграђен је у лето 1941, и у почетку је служио као концентрациони логор за совјетске војнике који су заробљени током напада нацистичке Немачке на Совјетски Савез. Логор је променио своју сврху и постао логор смрти () 10. маја 1942, када је стигао први транспорт Јевреја. Примарна сврха логора било је истребљење Јевреја који су живели у Минску и околини, иако је у логору убијен и велики број Јевреја довезених из Немачке, Аустрије и простора данашње Чешке. Жртве су најчешће убијане одмах по доласку, најчешће у оближњим шумама "Благовшина" и "Шашковка".